Mestská časť Bratislava-Nové Mesto

Materiál na rokovanie
Miestneho zastupiteľstva
dňa 13.10.2015

N á v r h 
na prenájom pozemkov v k.ú. Nové Mesto spolu vo výmere 31 298 m2 od Istrochem Reality, a.s.

Predkladá:						       Materiál obsahuje:

Mgr. Ing. Ľubomír Baník,				       1. Návrh uznesenia
prednosta						       2. Dôvodovú správu
3. Snímka z mapy s vyznačením rozsahu 

	       

Spracovateľ:						       

Mgr. Marianna Moravcová Tomčíková,	
vedúca oddelenia právneho, podnikateľských činností
evidencie súpisných čísiel a správy pozemkov				  

Na rokovanie prizvať:

spracovateľa

október 2015
Návrh uznesenia:

Miestne zastupiteľstvo mestskej časti Bratislava-Nové Mesto

s c h v a ľ u j e

	prenájom pozemkov registra „C“ KN nachádzajúcich sa v katastrálnom území Nové Mesto, obec BA – m.č. Nové Mesto, okres Bratislava III, zapísaných na LV č. 477, ktoré sú vo výlučnom vlastníctve spoločnosti Istrochem Reality, a.s., so sídlom Nobelova č. 34, 836 05 Bratislava, IČO: 35 797 525, zapísanej v Obchodnom registri Okresného súdu Bratislava I, oddiel Sa, vložka č. 2572/B: 

I.  	na ktorých sa nachádza zeleň, v rozsahu: 

a)	pozemok parcelné č. 13162, druh pozemku ostatné plochy o výmere 2429 m2,
b)	pozemok parcelné č. 13167/2, druh pozemku zastavané plochy a nádvoria o výmere 7960 m2,
c)	pozemok parcelné č. 13175/2, druh pozemku ostatné plochy o výmere 3783 m2,
d)	pozemok parcelné č. 13175/3, druh pozemku ostatné plochy o výmere 653 m2,
e)	pozemok parcelné č. 13180/2, druh pozemku ostatné plochy o výmere 6099 m2,
f)	pozemok parcelné č. 13145/24, druh pozemku ostatné plochy o výmere 448 m2,
; spolu vo výmere 21 372 m2.

II.	na ktorých sa nachádzajú cesty a chodníky, v rozsahu:

a)	pozemok parcelné č. 13145/18, druh pozemku  ostatné plochy o výmere 1 047 m2,
b)	pozemok parcelné č. 13145/19, druh pozemku zastavané plochy a nádvoria o výmere 380 m2,
c)	pozemok parcelné č. 13167/2, druh pozemku zastavané plochy a nádvoria o výmere    3 973 m2,
d)	pozemok parcelné č. 13175/2, druh pozemku ostatné plochy o výmere 1 000 m2,
e)	pozemok parcelné č. 13180/2, druh pozemku ostatné plochy o výmere 1 500 m2,
f)	pozemok parcelné č. 22072/2, druh pozemku zastavané plochy a nádvoria o výmere    2 026m2.
; spolu vo výmere 9 926 m2

za celkovú cenu nájmu vo výške 0,031 €/m2/rok bez DPH, pričom Istrochem Reality, a.s. je platcom DPH 
 
na obdobie 8 rokov s účinnosťou od 01.01.2016.

a)  bez pripomienok
b)  s pripomienkami

Dôvodová správa:

Prenájom pozemkov:

Predmetné pozemky sa na nachádzajú v lokalite okolia Nám. Biely kríž a predstavujú najmä priľahlé a okolité pozemky vo vzťahu k bytovým domom a občianskej vybavenosti v Mestskej časti Bratislava - Nové Mesto. 

O revitalizáciu tejto lokality majú dlhodobo záujem samotní obyvatelia, pričom MČ má záujem o revitalizáciu celého územia Námestia Bieleho kríža, a to v rozsahu a za účelom:

a)	revitalizácie samotného parku Biely Kríž v zmysle vypracovanej projektovej dokumentácie,
b)	revitalizácie detských ihrísk nachádzajúcich sa na predmetných pozemkoch, vrátane prislúchajúcich športovísk,
c)	odstránenia suchých stromov a kríkov, ako aj náhradnú výsadbu a starostlivosť o zeleň,
d)	budovania kontajnerových stojísk na základe samostatných osobitných dohôd, t.j. výlučne na základe osobitného súhlasu prenajímateľa, 
e)	umiestňovania mestského mobiliáru pre verejnosť (napr. lavičky, smetné koše, atď.) na základe samostatných osobitných dohôd, t.j. výlučne na základe osobitného súhlasu prenajímateľa,
f)	rekonštrukcie a opráv komunikácií a chodníkov.

Vlastník predmetných pozemkov spol. Istrochem Reality, a.s. (prenajímateľ) tieto pozemky v súčasnej dobe nemá záujem odpredať, avšak je tu možnosť ich prenájmu MČ za cenu len vo výške dane z nehnuteľnosti. 

MČ sa snaží zabezpečiť financovanie verejnoprospešného účelu prenájmu predmetných pozemkov prostredníctvom investorov realizujúcich stavebné aktivity na území MČ. 

MČ sa zároveň bude uchádzať o poskytnutie dotačného príspevku z dotačných schém, napr. z envirofondu, z Ministerstva životného prostredia SR a príslušných operačných programov.